**МЕКТЕПТЕГІ ӘДІСТЕМЕЛІК ЖҰМЫСТАРДЫ**

**ЖЕТІЛДІРУДІҢ ТИІМДІ ЖОЛДАРЫ**

**Білім бөлімі әдіскерлері мен мектептердің әдістемелік істер меңгерушілеріне арналған әдістемелік нұсқаулық құрал**

**МЕКТЕПТЕГІ ӘДІСТЕМЕЛІК ЖҰМЫСТАРДЫ**

**ЖЕТІЛДІРУДІҢ ТИІМДІ ЖОЛДАРЫ**

**Білім бөлімі әдіскерлері мен мектептердің әдістемелік істер меңгерушілеріне арналған әдістемелік нұсқаулық құрал**

Бұл нұсқаулықта жалпы орта білім беру мектептернде әдістемелік жұмыстарды жүргізуде қажетті құжаттар мен олардың жыл бойына атқарылатын жұмыстарының жоспарлары берілген.

**Пікір берушілер: Қ.Сулейменова – Тайынша аудандық әдістемелік кабинет меңгерушісі**

**«Алабота орта мектебі» КММ-нің оқу ісінің меңгерушісі**

**Аққұдық ауылы, 2019 жыл**

Білімі – жоғары

Еңбек өтілі – 28 жыл

Жоғары санатты

«Алтын қор» фестивалінің қазақ тілі және әдебиеті секциясында өзінің шығармашылық жұмысын қорғап, «Алғыс хатпен» марапатталған.

**К І Р І С П Е**

Әр мемлекеттің болашағы мектебінде шыңдалады. ХХІ ғасырда ғылым, білім алға дамып барады. Мұғалім үнемі ізденіс үстінде болып, жаңалықтан қалыспауы керек.

Қазір білім саласындағы оқытудың жаңа педагогикалық технологияларын меңгермейінше сауатты, жан – жақты білгір маман болу мүмкін емес. Жаңа педагогикалық технологияны меңгерту мұғалімнің зейін – зерделік, кәсіптік, адамгершілік, рухани, азаматтық және басқа да көптеген ұстаздық қабілетінің қалыптасуына игі әсерін тигізеді, өзін – өзі дамытып, оқу – тәрбие үрдісін жүйелі ұйымдастыруына көмектеседі. Оқу – тәрбие үрдісіне жаңа педагогикалық технологияларды ендірудің алғашқы шарты: мұғалімнің инновациялық іс – әрекетін қалыптастыру болып табылады. Жаңа педагогикалық технологияны меңгерген әрбір мұғалім өз сабағын нәтижелі даму жағынан көрсете алады.

Мектептің әдістемелік жұмысы – мектептің тірегі де, жүрегі. Мектептің барлық жұмыстары және оның нәтижесі осы мектептің әдістемелік кеңесінде қайнап шыңдалады.

Мектепте әдістемелік жұмыстарды жетілдіруде көп іздендім. Өз мектебімнің мүмкіндігіне қарай әдістемелік кеңес жоспарын және әдіс бірлестіктермен атқарылатын жұмыстардың жылдық жоспарын жасап, жаңа оқу жылына міндеттер, педагог кадрлардың кәсіптік шеберлігін шыңдау, жетілдіру, жаңа технологияның әдістерін оқып-үйрену негіздерінің мақсаттары мен міндеттерін анықтадым.

Сонымен бірге өзімнің әдістемелік істер жөніндегі атқаратын жылдық жұмыс жоспарымды аудандық әдістемелік кабинет меңгерушісі Жаутикова Қалбибі Жүсіпқызының кеңесімен 9 бағытқа бөліп жоспарладым:

І бағыт: Әдістемелік кеңес.

ІІ бағыт: Әдіс бірлестіктермен жұмыс.

ІІІ бағыт: Шығармашыл топ жұмысы.

ІҮ бағыт: Дарынды балалармен жұмыс.

Ү бағыт: Жас мамандармен жұмыс.

ҮІ бағыт: Озық іс-тәжірибе тарату.

ҮІІ бағыт: Педагог кадрлардың біліктілігін арттыру.

ҮІІІ бағыт: Мұғалімдердің жылдық жұмысын қорытындылау.

ІХ бағыт: Кітапханамен байланыс.

Озық іс-тәжірибе мектебінің жылдық жұмыс жоспарын жасап, 5 отырысқа бөлдім. Оған озық тәжірибесі аудан, облыс, республика көлеміне таратылған ұстаздарды қамтыдым. Озық тәжірибелі мұғалімдердің пән апталықтарында, мектепішілік, аудандық, облыстық, республикалық семинарларда үлгілі сабақ өтуін, әдістемелік құралдар шығаруын, баспасөзге мақала беруін ұйымдастыру жұмыстарын жолға қойылды.

Мектепте «Жаңашыл ұстаз» шығармашылық тобын құрылды. Бұл топқа ізденгіш, сабағын шығармашылықпен өтетін, жаңа әдіс-тәсілдерді ойлап табатын жаңашыл ұстаздарды тарттым. Бұл топтың да атқаратын жылдық жұмыс жоспарын жасап, топтың мақсатын, міндеттерін анықтап, жұмыс істеу бағытын айқындадым.

Жас мамандармен жұмыс бағытында оқу саласында, әдістемелік жұмыс саласында атқаратын жұмыстарын нақтылап, тәлімгер ережесін айқындай отырып, құжаттар жасалды. Жас мамандармен атқарылатын жылдық жұмыс жоспарын жасап, оларды жас мамандар тағлымдамасымен таныстырдым.

Әдістемелік жұмыстың тағы бір тармағы - оқушыларды олимпиадалық резервке дайындау жұмыстары. Осы салада атқарылатын жұмыстардың жылдық жоспарын жасап бекіттім. Оқушылардың олимпиадалық резерв құрамыын іріктеу үшін арнайы комиссия құрамы мен оқушыларды арнайы дайындайтын пән мұғалімдері бұйрықпен бекітілді. Олимпиадалық резервке дайындайтын оқушылардың сайыстар мен интеллектуалды байқауларға қатысуы туралы мәліметтерді жинақталып, аудандық білім бөліміне де есеп беру кезінде тапсырылып отырады.

**Әдістемелік жұмыс – шеберліктің**

**шыңдалу мектебі**

Мектептің әдістемелік жұмысы мектепті дамытудың стратегиялық бағыттарын, өткен оқу жылындағы жұмысын талдауы нәтижесінде анықталған басымдылықты бағыттарды, мәселелерді дамытуға бағдарланған, соның ішінде:

1.     Білімдік стандарттарға, бейіндік, эксперименттік оқытуға ғылыми-әдістемелік қолдау көрсету.

2.     ОТП-ге педагогикалық инновациялар дайындау және енгізуге қажетті жағдай жасауға қолдау көрсету, мұғалімдердің педагогикалық шеберлігінің өсуіне, олардың инновациялық қызметі барысындағы әлеуетінің ашылуына ықпал ету, мұғалімдердің жаңа білімдік технологияларды игеруі бойынша педагогикалық шеберліктерін жетілдіру.

3.     Жаңа білім беру технологияларын, соның ішінде денсаулық сақтау технологияларын игеру арқылы педагогикалық шеберлік тәсілдерін жетілдіру.

4.     Педагогтардың кәсіби шеберлігін жетілдіру арқылы әдістемелік бірлестіктердің жұмысының белсенділігін арттыру, келесі машықтарға көңіл аудару: дәстүрлі емес сабақ формаларын дайындау технологиясы, өзін-өзі талдау, өз қызметін өзі бақылай білу, оқушылардың танымдық қызметін дамыту, пәндік құзырлылықтарын қалыптастыру мақсатында алдыңғы қатарлы педагогикалық технологияларды, олардың элементтерін белсенді қолдану.

5.     Өздігінен білімін көтеру тақырыптары бойынша мұғалімдер жұмысының белсенділігін арттыру, мектеп мұғалімдерінің алдыңғы қатарлы тәжірибесін, жұмыс тәжірибесін талдап-қорыту, таратуға қолдау көрсету.

6.     Білім процесінің табыстылығын, педагогтардың кәсіби құзырлылығы мен әдістемелік дайындығы деңгейін мониторингілеу және диагностикалау жүйесін жетілдіру.

7.     Мектептің әдістемелік жұмыс мәселесі - жұмыстың нәтижелілігін қарастыру және талдау.

Ұстаздардың саяси сауатты, жан-жақты білімді, өз бойындағы білімін оқушы жүрегіне еркін ұялата аларлықтай әдістемелік шеберлігі болуы керек.

Ұстаздардың осы талап тұрғысынан табылуы, кәсіби даярлығын, шеберлігін шыңдайтын әдістемелік кеңес жұмысының ұйымдастыруына байланысты.

«Қоссейіт» жалпы орта мектебінің әдістемелік кеңесі **«Жаңа технологияларды оқу процесінде қолдана отырып, оқушылардың білім сапасын арттыру және жеке тұлғаны қалыптастыру»**тақырыбында жұмыс істейді.

Бірлестіктер мен шығармашылық топтар, 3 айлық деңгейлік курс бітіріп келген мұғалімдер әдістемелік кеңесте өз жұмыстарына есеп береді. Әдістемелік кеңес өз жұмыстарын белгіленген күн тәртібінде өткізеді.

**Мақсаты**: үйрену, үйрету, тәжірибе алмасу, озат тәжірибені насихаттап отыру. Деңгейлі бағдарламаны оқыту әдісін үйрену, насихаттау, қолдану, білім жүйесін дамытуға байланысты мұғалім еңбегін зерттеп, саралап, шеберлігін шыңдау мақсаттарында түрлі семинарлар, конференциялар, шығармашылық есептер мен олимпиадалар сынақтары, ашық сабақтар, бас қосулар, пікір алысулар өткізеді**.**

**Әдістемелік кеңестің проблемасы**

**/Өзекті мәселе/**

Әрқашанда мектептің дамуының бірден - бір негізгі көрсеткіші инновациялық процестер, яғни жаңашыл әдістер болып табылады. Мектептің дамуына жоғарыдан нұсқау беру арқылы ешқашанда әсер ете алмаймыз. Бұны өмір тәжірибесінен көріп отырмыз. Даму қажеттігі мектептің өзінен туындауы қажет. Мектеп - мемлекеттік қоғамдық мекеме. Сондықтан мектептің қалыптасуы қоғамға тәуелді. Қоғам жаңаратын болса, мектепті де жаңартуымыз қажет.

Қазіргі қарқынды дамып жатқан қоғамымыздың сынақтары да аз емес. ЖаҺандану үрдісі жалпақ әлемге қанат жайып келеді. Ақпараттық технологиялар тез дамып, өміріміздің өзегіне айналуда. Заман талабын дұрыс ұғынып, балаларға сапалы білім беретін осы заманғы білім жүйесін жасауымыз керек.

Елбасы жолдауында осы заманғы білім беру және білікті кадрлар даярлау жүйесін дамыту ісін – Қазақстанның бәсекеге нақтылы қабілеттілігін қамтамасыз етуге мүмкіндік беретін аса маңызды құралдардың бірі ретінде атап көрсетіп, жоғары білім беру саласында техникалық білім беруді жетілдіруге, білім мен өндірісті жақындату ісіне ерекше назар аударған болатын.

**Бүгінгі күннің өзекті мәселесі** – ұстаздың жаңашылдық, зерттеушілік және шығармашылық дағдыларын арттыра отырып, жаңа әдіс-тәсілдерді меңгерген, бүгінгі заман талабына тез бейімделгіш, жаңаша көзқарастағы мұғалімді қалыптастыру. Басты мақсат - өмір талап етіп отырған өлшемдер тұрғысынан көрінгісі келетін ойшыл, мәдениеті жоғары, интеллектуалдық мүмкіндіктері мол ұрпақ тәрбиелеу.

**Жаңа оқу жылына міндеттер**

«Қоссейіт» жалпы орта мектебінде 9 пән әдіс бірлестігі жұмыс істейді. Биылғы оқу жылындағы әдістемелік кеңестің тақырыбы: **«Жаңа технологияларды оқу процесінде қолдана отырып, оқушылардың білім сапасын арттыру және жеке тұлғаны қалыптастыру».**Осы мақсатта оқушыларға жаңа әдістемелік тәсілде сапалы білім беру жұмыстары, деңгейлі бағдарламаны оқыту идеясын қолға алу, үйрену, насихаттау, қолдану ұйымдастырылуда. Барлық уақытта пән кабинеттерін жаңалап әдістемелік материалдармен жабдықтау жолға қойылған.

Оқу жылының басындағы педагогикалық кеңесте 9 пән әдіс бірлестік жетекшілері іс-тәжірибелері мол мұғалімдерден сайланып, мектептің бұйрығымен төмендегі пән әдіс бірлестіктері мен олардың жетекшілері бекітілді:

№

**Пән әдіс бірлестіктері**

**ӘБ жетекшілері**

**Пед. стажы**

**Санаты**

1.

Қазақ тілі және әдебиеті

Калтаева М.Т.

28

Жоғары

Мектептің әдістемелік кеңесінің құрамына барлық әдістемелік бірлестік жетекшілері енеді. Әрбір ӘБ жыл бойы мектептің әдістемелік тақырыбымен тығыз байланысты болып келетін өз әдістемелік тақырыптары бойынша жұмыс істейді. ӘБ өз қызметін мұғалімдерге көмек көрсетуге, олардың өз тақырыптары бойынша теориялық және практикалық ақпараттарын талқылауға, жоба бойынша жұмыс қызметін, оқу процесін ұйымдастыруға бағыттады. ӘБ жұмысы мұғалімдер мен оқушылардың белсенділігін, шығармашылығын көрсетуге,  өздерінің танымдық процестерін жүзеге асыруға, ақпараттық және басқа да шараларды ұйымдастырып өткізуге мүмкіндік береді.

             Оқу процесінде жетекші рөл педагогқа тиесілі болғандықтан, ол өзін-өзі көрсете білуге, өзін-өзі басқара білуге, дербес жұмыс істеуге ұмтылады. Ол оқу барысында алған білім, білік, машықтарын жұмысқа қолдануына сенеді. Сонымен бірге оқушыны да белсенділікке, көшбасшылыққа, өз ойын ашық айта білуге, өз пікірін дәлелдей білуге, ізденгіштікке баулиды.

Әр мұғалімнің өздігінен білімін көтеру жұмыс жоспары бар. Бұл жоспарларды қарастыра отырып, олардың келесі негізгі жұмыс бағыттарын көрсетуге болады:

-         Түрлі пәндерді оқыту саласындағы ғалымдардың қазіргі заманғы ғылыми зерттеушілік жұмыстарымен тұрақты түрде танысып отыру;

-         Түрлі сабақ формаларын ұйымдастыру бойынша әріптестерінің прогрессивті тәжірибелерімен танысу;

-         Жаңа оқыту бағдарламаларымен, концепцияларымен танысу, оларға баға беру;

-         Білім беруге басшылық органдары шығаратын нормативтік құжаттармен танысу;

-         Оқушыларға білім беру және тәрбиелеу мәселесі бойынша психологиялық-педагогикалық әдебиеттермен танысу;

-         Әріптестерінің мектептік, қалалық, облыстық, республикалық көлемдегі алдыңғы қатарлы жұмыс тәжірибесімен танысу;

-         Компьютерлік технологиялармен танысу және қолданысқа алу.